CELEX: E2004G0005
Language: et
Date: 2004-09-24 00:00:00
Title: EFTA riikide alalise komitee otsus nr 5/2004/SC, 23. september 2004, EMP finantsmehhanismi kulude jagamise põhimõtte kohta

30.6.2005   
            
            
               ET
            
            
               Euroopa Liidu Teataja
            
            
               L 168/48
            
         EFTA RIIKIDE ALALISE KOMITEE OTSUS
   nr 5/2004/SC,
   23. september 2004,
   EMP finantsmehhanismi kulude jagamise põhimõtte kohta
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi “EMP leping”,
   võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi Euroopa Majanduspiirkonnas osalemist käsitlevat lepingut, edaspidi “EMP laienemisleping”,
   võttes arvesse EMP laienemislepinguga EMP lepingusse lisatud EMP finantsmehhanismi käsitlevat protokolli 38a,
   võttes arvesse Norra Kuningriigi ja Euroopa Ühenduse vahelist lepingut Norra finantsmehhanismi kohta aastateks 2004–2009,
   võttes arvesse EFTA riikide alalise komitee 4. detsembri 2003. aasta otsust nr 4/2003/SC EMP finantsmehhanismi ajutise komitee loomise kohta,
   võttes arvesse EFTA riikide alalise komitee 3. juuni 2004. aasta otsust nr 4/2004/SC finantsmehhanismi komitee loomise kohta,
   ON VASTU VÕTNUD JÄRGMISE OTSUSE:
   Artikkel 1
   EMP EFTA liikmesriikide osamaksed EMP finantsmehhanismi aastateks 2004–2009 määratakse kindlaks käesoleva otsuse lisa põhjal.
   Artikkel 2
   Käesolev otsus jõustub viivitamatult.
   Artikkel 3
   Käesolev otsus avaldatakse Euroopa Liidu Teataja EMP osas ja EMP lisas.
   
      Brüssel, 23. september 2004
      
         
            Alalise komitee nimel
         
         
            eesistuja
         
         Kjartan JÓHANNSSON
         
            peasekretär
         
         William ROSSIER
      
   
   LISA
   EMP FINANTSMEHHANISMI KULUDE JAGAMISE TEHNILINE KIRJELDUS AASTATEKS 2004–2009
   
               1.
            
            
               EMP EFTA liikmesriikide sissemaksed EMP finantsmehhanismi rajanevad kolme viimase aasta sisemajanduse kogutoodangul (SKT), mille kohta andmed on esitatud. Iga EMP EFTA liikmesriigi osamaksed majandusaasta t kohta arvutatakse järgmise valemi alusel:
               Osamakse (t) = ((SKT(t-4)/SKTEFTA
                  (t-4)) + (SKT(t-3)/SKTEFTA
                  (t-3)) + (SKT(t-2)/SKTEFTA
                  (t-2))) : 3
            
         
               2.
            
            
               Valemis märgib SKTEFTA EMP EFTA liikmesriikide kogu SKTd, SKT aga kõnealuse EMP EFTA liikmesriigi SKTd.
            
         
               3.
            
            
               Iga EMP EFTA liikmesriigi iga-aastane sissemakse finantsmehhanismi viie aasta jooksul vastab seega asjaomase riigi keskmisele SKT osale EMP EFTA liikmesriikide kolme viimase aasta kogu SKTs, mille kohta andmeid on esitatud.
            
         
               4.
            
            
               SKTd käsitlevad andmed edastab EMP EFTA liikmesriigi riiklik statistikaamet.
            
         
               5.
            
            
               Sissemaksed väljendatakse eurodes.
            
         
               6.
            
            
               Liechtenstein ei kogu ametlikult SKT-andmeid, seetõttu jagatakse Šveitsi SKT Šveitsi elanike arvuga ja tulemus korrutatakse Liechtensteini elanike arvuga.
            
         
               7.
            
            
               SKT-andmed, millele teatud aasta t sissemaksed rajanevad, tuleb edastada sama aasta 1. veebruariks ja need peavad käsitlema aastaid t-4, t-3 ja t-2.